Veg verskeie medaljes los | Netwerk24
Veg verskeie medaljes los
Deur Martinette Hay 16 Mei 2018 06:00
Karatekas van die Bethlehem-karateklub het goed presteer tydens Karate Suid-Afrika se League-kampioenskapsbyeenkoms op Saterdag 5 Mei in Bloemfontein. Van links is Omphile Molahloe, Bradley Mapp, Wian Viljoen, JP Bosman, Thabo Kubheka, Corne du Preez en Nathan Helm.Foto: Verskaf
Karatekas van die Bethlehem­karateklub het goed presteer tydens Karate Suid-Afrika se League-kampioenskapsbyeenkoms op Saterdag 5 Mei in Bloemfontein.
Die toptien van elke afdeling kon hulle vir die byeenkoms inskryf.
Nathan Helm en JP Bosman het medaljes in die kata-afdelings verwerf. Nathan het ’n silwermedalje vir die ouderdom 12 tot 13 jaar verwerf en JP ’n bronsmedalje vir o.21-mans.
Vyf karatekas het medaljes in die kumite-afdelings verwerf.
Wian Viljoen het in kumite vir seunskadette (eie gewig) ’n silwermedalje gewen en Thabo Kubheka ’n goue medalje in dieselfde afdeling.
Omphile Molahloe het ’n silwermedalje in kumite vir seunskadette (eie gewig) verwerf. Bradley Mapp het in kumite vir junior seuns (eie gewig) ’n bronsmedalje gewen.
Corne du Preez het ’n silwermedalje in kumite vir o.21-meisies (eie gewig) ingepalm.
Kumite word in geslag, ouderdom en gewigsgroep verdeel.